Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: szolgálatokról szóló 1995. évi CXXV. törvény (a továbbiakban: Nbt.) 67—72. §-ai rendelkeznek. A 68. § (1) bekezdése értelmében a nemzetbiztonsági szolgálatok által
Paragraph Index: 152

szolgálatokról szóló 1995. évi CXXV. törvény (a továbbiakban: Nbt.) 67—72. §-ai rendelkeznek. A 68. § (1) bekezdése értelmében a nemzetbiztonsági szolgálatok által végzett nemzetbiztonsági ellenõrzés célja annak vizsgálata, hogy fontos és bizalmas munkakörre jelölt, illetve az ilyen munkakört betöltõ személyek megfelelnek-e az állami élet és a nemzetgazdaság jogszerû mûködéséhez szükséges, valamint — amennyiben szükséges — a nemzetközi kötelezettségvállalásokból fakadó biztonsági feltételeknek. Az Alkotmány 57. § (1) bekezdése a bírói úthoz való alapvetõ jogot szabályozza. Az Nbt. rendelkezései célja, tárgya és az érintett személyi kört meghatározó egyes szabályok alapján megállapítható, hogy a bírói úthoz való alapvetõ jogból nem vezethetõ le valamennyi bíró és ügyész nemzetbiztonsági ellenõrzésének alkotmányos követelménye. Az indítványnak az a része, amely tartalma szerint azt kifogásolja, hogy nincs kötelezõ törvényi elõírás a „III/III-as ügynököknek” a bíróságokról és az ügyészségekrõl való eltávolítására, nem hozható összefüggésbe alkotmányjogi szempontból a bírói úthoz való joggal. A mulasztásban megnyilvánuló alkotmányellenesség megszüntetésére irányuló indítványt ezért az Alkotmánybíróság elutasította. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró elõadó alkotmánybíró 2003/62. szám Dr. Kukorelli István alkotmánybíró különvéleménye

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes